El conflicte de l'est del Congo del 2012 és la continuació dels enfrontaments que han estat succeint a la província del Kivu Nord des del final de la Segona guerra del Congo el 2002. A l'abril del 2012 soldats de l'ètnia tutsi es van amotinar contra el govern de la República Democràtica del Congo. Els amotinats van crear un grup anomenat M23 format per antics membres de l'organització rebel del Congrés Nacional per la Defensa del Poble ("Congrés national pour la défense du peuple", en francès). L'antic comandant del CNDP, Bosco Ntaganda, està acusat de liderar l'amotinament.